cyanic-selkie/wikianc huggingface dataset:
საქართველოს ავტომობილების სარეგისტრაციო ნომრები
2014 წლის 1 სექტემბერს დაინერგა ახალი, ევროპული სტილის სარეგისტრაციო ნომერი. მათ აქვთ ორი ასო პირველი და ბოლო (როგორც ფრანგული და იტალიური სარეგისტრაციო ფირფიტები), სამი რიცხვით შუაში. ლურჯი ზოლი მარცხნივ შეიცავს საქართველოს დროშას და „GE“, ხოლო ქვედა მარჯვენა მხარეს არის უსაფრთხოების პატარა ჰოლოგრამა. როგორც დამატებითი უსაფრთხოების ფუნქციები, ფირფიტებს აქვს შსს-ს სსიპ მომსახურების სააგენტოს წყლის ნიშნის მსგავსი სიმბოლო საქართველოს და მანქანით წაკითხვადი მონაცემთა მატრიცის კოდი ჰოლოგრამის მახლობლად. ძველი სტილის ფირფიტები სამი ასოებით, დეფისით და სამი ნომრით (მაგ ABC-123), შავი ფერის თეთრ ფონზე, გაუქმდა 2020 წლის სექტემბერში. იმპორტირებული ამერიკულ ან იაპონურ მანქანებზე განსათავსებლად, ასევე ხელმისაწვდომია უფრო კვადრატული სტილის ფირფიტა.
წინა სერიები
1977–1993 წლებში ქართული სარეგისტრაციო ნომრები საბჭოთა ГОСТ 3207-77 სტანდარტის მიხედვით იწარმოებოდა. ალფანუმერული თანმიმდევრობა მიიღო: x #### XX, სადაც x არის კირილიცის პატარა ასოთი დაწერილი სერია/მრიცხველი; # არის ნებისმიერი ციფრი 0-9 დიაპაზონში; და XX არის კირილიცის ანბანის ორი დიდი ასო, რომელიც მიუთითებს, თუ სად დარეგისტრირდა მანქანა პირველად.
საქართველო იყენებდა კოდებს ГА, ГГ და ГР ტერიტორიული სპეციფიკის მითითების გარეშე, АИ მხოლოდ აფხაზეთისთვის, ხოლო ЮО მხოლოდ სამხრეთ ოსეთისთვის.
მანქანების ყოფილი აღნიშვნები
თავდაპირველად ძველი სარეგისტრაციო ნომრის პირველი ასო მინიჭებული იყო იმ ტერიტორიის მიხედვით, სადაც მანქანა იყო რეგისტრირებული:
საელჩოები და საკონსულოები
საელჩოსა და საკონსულოს მანქანებს აქვთ საკუთარი სარეგისტრაციო ნომერი თეთრი სიმბოლოებითა და თეთრი ნომრებით წითელ ფონზე. საელჩოს ფირფიტებზე ნომრები დაფორმატებულია ისე, რომ პირველი ორი ციფრი წარმოადგენს უცხოურ სუბიექტს/ორგანიზაციას, რომელსაც ეკუთვნის რეგისტრირებული მანქანა, რასაც მოჰყვება CMD, D ან AS. ბოლო სამი ციფრი თანმიმდევრულია, სადაც XX CMD 001 არის (ზოგადად) ელჩის დროშის (ფლაგმანი) ავტომობილი. უცხოური ერთეულის/ორგანიზაციის სია და მათი პირველი ციფრები იხილეთ ქვემოთ:
აფხაზეთი და ცხინვალის რეგიონი
ოკუპირებული აფხაზეთისა და სამხრეთ ოსეთის საოკუპაციო რეჟიმი გასცემს საკუთარ სარეგისტრაციო ნომრებს: აფხაზეთში რუსული ტიპის, ხოლო ცხინვალის რეგიონში საბჭოთა ტიპის ნომრებს. 2004 წლიდან ამ სააღრიცხვო ნომრების გამოყენება აკრძალულია საქართველოს მთავრობის მიერ კონტროლირებად ტერიტორიაზე. ქართული ფირფიტების გამოყენება კი პკუპირებულ ტერიტორიაზე აკრძალულია. ამგვარად, მანქანების უმეტესობას, რომლებიც კვეთენ ოკუპირებული ტერიტორიების გამყოფ ზოლს, უწევთ რუსული სარეგისტრაციო ნომრების გამოყენება.
სამხედრო ნომრები
მარცხნივ|მინი|180x180პქ| სამხედრო სანომრე ნიშანი 2011 წლის მდგომარეობით, სამხედრო პოლიციის საპატრულო მანქანების ნომრები იყო შავი თეთრი ასოებით, მარცხნივ ვიწრო ყვითელი ზოლით, რომელიც შეიცავს ასოებს „GA“ ერთმანეთზე ზემოთ. კოდი იყო ორი ლათინური ასო, რომელსაც მოჰყვა სამი ციფრი, მათ შორის უსაფრთხოების ჰოლოგრამა. ზომები — 550×110 მმ. რეგულარული სამხედრო სანომრე ნიშნები მარცხენა მხარეს მწვანე ზოლს იღებს.
სქოლიო
კატეგორია:ტრანსპორტი კატეგორია:ტრანსპორტი საქართველოში კატეგორია:საავტომობილო ტრანსპორტი კატეგორია:იდენტიფიკატორები
იან ბჟეხვა
იან ბჟეხვა (Jan Brzechwa), ნამდვილი სახელი და გვარი იან ვიქტორ ლესმანი (Jan Wiktor Lesman; დ. 15 აგვისტო 1898 — გ. 2 ივლისი 1966) — პოლონელი პოეტი, მწერალი, მთარგმნელი. ფსევდონიმი „ბჟეხვა“ ნიშნავს „ხუმარას“, „ყბედს“.
ყველაზე მეტად ცნობილია ზღაპრებით პან ლაქას შესახებ — „პან ლაქას აკადემია“ (1946), „პან ლაქას თავგადასავლები“ (1961) და „პან ლაქას ტრიუმფი“ (1965).
სქოლიო
კატეგორია:პოლონელი პოეტები კატეგორია:პოლონელი მწერლები კატეგორია:პოლონელი მთარგმნელები
იუსტინე ჯანელიძე
იუსტინე ივლიანეს ძე ჯანელიძე (დ. 1 აგვისტო [ძვ. სტ. 20 ივლისი], 1883, სამტრედია — გ. 14 იანვარი, 1950, ლენინგრადი) — ქართველი ქირურგი, სსრკ მედიცინის მეცნიერებათა აკადემიის აკადემიკოსი (1944 წ), რუსეთის მეცნიერების დამსახურებული მოღვაწე (1936 წ), სამედიცინო სამსახურის გენერალ ლეიტენანტი, სოციალისტური შრომის გმირი (1945 წ).
ბიოგრაფია
იუსტინე ივლიანეს ძე ჯანელიძე 1883 წ. დაიბადა სამტრედიაში. 1903 წელს დაამთავრა ქუთაისის კლასიკური გიმნაზია და სწავლა განაგრძო ხარკოვის უნივერსიტეტის სამედიცინო ფაკულტეტზე. 1905 წელს სტუდენტურ მოძრაობაში მონაწილეობისთვის უნივერსიტეტიდან გარიცხეს. სწავლა განაგრძო ჟენევის უნივერსიტეტში, რომელიც 1909 წელს დაამთავრა და დაიცვა დისერტაცია სიმსივნეების თემაზე.
1910 წელს დაბრუნდა რუსეთში, ჩააბარა სახელმწიფო გამოცდები მოსკოვის უნივერსიტეტში და მიიღო საუკეთესო მკურნალის წოდება. 1911 წელს ჩააბარა გამოცდები პეტერბურგის სამხედრო-სამედიცინო აკადემიაში მედიცინის დოქტორის წოდების მოსაპოვებლად. 1911–1914 წლებში მუშაობდა პეტერბურგის ქალთა სამედიცინო ინსტიტუტში ჰოსპიტალური ქირურგიის კათედრაზე.
1914 წელს გაიწვიეს რუსეთის საიმპერატორო არმიაში, სადაც მუშაობდა 141-ე სამხედრო-საველე-სანიტარული მატარებლის ჯერ უმცროს, ხოლო შემდეგ უფროს ექიმად. 1918 წელს, დემობილიზაციის შემდეგ ისევ დაბრუნდა თავის კლინიკაში და იმავე წელს გადავიდა პეტროგრადის სამედიცინო ინსტიტუტის ქირურგიის კათედრაზე, სადაც 1921 წ. დაამტკიცეს პროფესორად და ქირურგიის კათედრის გამგედ. 1927 წელს, კონკურსის წესით აირჩიეს ჰოსპიტალური ქირურგიის კათედრის გამგედ და ამ თანამდებობაზე მუშაობდა 1943 წლამდე. 1939 წლიდან სამხედრო საზღვაო ფლოტის მთავარი ქირურგი იყო.
დიდი სამამულო ომის დროს მუშაობდა ბლოკადირებულ ლენინგრადში. ომის წლებში მან შეიმუშავა პარალიზებული კუნთების ანტაგონისტებით შეცვლის ორიგინალური მეთოდიკა, რასაც ოპერაციების დროს წარმატებით იყენებდა. მანვე 1943 წელს დანერგა თეძოს ამპუტირების ძვალ-პლასტიკური მეთოდი, რითაც დაჭრილებს წარმატებული პროტეზირების პერსპექტივები ეძლეოდათ.
მისი ძირითადი შრომები ეხება გულისა და სისხლძარღვების ქირურგიის, ტრავმატოლოგიის, გადაუდებელი და სამხედრო-საველე ქირურგიის პრობლემებს. 1913 წელს ჯანელიძემ, პირველად მსოფლიოში წარმატებით გაკერა ასწვრივი აორტის ჭრილობა. დიდი წვლილი მიუძღვის ლენინგრადის სასწრაფო დახმარების სამეცნიერო-კვლევითი ინსტიტუტის დაარსებაში, იყო მისი სამეცნიერო ხელმძღვანელი სიცოცხლის ბოლომდე. მან ინსტიტუტში გახსნა პირველი სპეციალური დამწვრობის განყოფილება. ინსტიტუტის შენობაზე, რომელიც დღეს ი.ი.ჯანელიძის სახელობისაა, არის მემორიალური დაფა.
ი.ი.ჯანელიძე, როგორც ქვეყნის ერთ-ერთი წამყვანი ქირურგი, იყო რამდენიმე სამედიცინო ჟურნალის სარედაქციო კოლეგიის წევრი. 1937–1941 წლებში კი ხელმძღვანელობდა „ქირურგიის მაცნეს“. ის იყო სამხედრო მედიცინის ენციკლოპედიური ლექსიკონის „სამხედრო-საველე ქირურგიის“ განყოფილების რედაქტორი. ხელმძღვანელობდა საბჭოთა დელეგაციებს ქირურგების საკავშირო ყრილობებზე: 1936 წ. ეგვიპტეში და 1946 წ. აშშ-ში. 1946 წელს აირჩიეს ქირურგთა საკავშირო საზოგადოების გამგეობის თავმჯდომარედ.
გარდაიცვალა ლენინგრადში, 1950 წლის 14 იანვარს. დაკრძალულია ვოლკოვოს სასაფლაოზე სანქტ-პეტერბურგში.
2002–2007 წლებში სანქტ-პეტერბურგში ჯანელიძის სახ. სასწრაფო დახმარების ინსტიტუტის აქტიური მონაწილეობით ტარდებოდა ყოველწლიური საერთაშორისო კონფერენციები და გამოფენები. ინსტიტუტი სანქტ-პეტერბურგისა და რუსეთის ბევრ სამედიცინო დაწესებულებებთან ერთად ატარებს ერთობლივ სამეცნიერო-კვლევით სამუშაოებს.
ჯილდოები
დაჯილდოებულია უმაღლესი ორდენებითა და მედლებით.
ბიბლიოგრაფია
100-ზე მეტი სამეცნიერო ნაშრომის ავტორი.
სქოლიო
კატეგორია:ქართველი გენერლები კატეგორია:ქართველი ქირურგები კატეგორია:სამტრედიაში დაბადებულები კატეგორია:დაბადებული 1 აგვისტო კატეგორია:დაბადებული 1883 კატეგორია:გარდაცვლილი 14 იანვარი კატეგორია:გარდაცვლილი 1950 კატეგორია:ქართველი გენერლები კატეგორია:სსრკ მედიცინის მეცნიერებათა აკადემიის აკადემიკოსები კატეგორია:სოციალისტური შრომის გმირები კატეგორია:სტალინური პრემიის ლაურეატები კატეგორია:ლენინის ორდენის კავალრები
ბეგლარ ახოსპირელი
ბეგლარ ახოსპირელი (ნამდვილი გვარი აღაიანი; დ. 2 ოქტომბერი, 1880, თელავი, — გ. 26 აპრილი, 1921, თბილისი) — ქართველი პოეტი. „ქართველ გამომცემელთა ამხანაგობის“ სტამბის ასოთამწყობი, ქართული რევოლუციამდელი თეატრის მუშა, სუფლიორი.
გამოცემული აქვს პატარ-პატარა წიგნები – „ლექსები“ (1898), „ჩემი ნანინა“, „ჩემი სიმღერა“ (ორივე 1912). „ცხოვრების სიმღერები“ (1915), „არტრუმის აღება“ (1916), მასვე ეკუთვნის პოემები „სოლომონ გმირი“ (1899), „შვილის მკვლელი“ (1900), „შანტაჟისტები და გეურქაღა“ (1907), ვოდევილი „ოცდაათი თუმანი“ (1904), დრამატული პოემები – „მშვენება და სიყვარული“ (1911). თარგმნა მაქსიმ გორკის „ფსკერზე“ სათაურით „ნაძირალნი“ (1907), ფრიდრიხ შილერის „ნამდვილი მეგობრები“. ბეგლარ ახოსპირელის ლექსი „კ.ლს“ (ესე იგი ლადო კეცხოველს, რომელთანაც ახლო ურთიერთობა უნდა ჰქონოდა), იმ დროს საცენზურო კომიტეტში უმცროს ცენზორად მომუშავე პართენ გოთუას ხელშეწყობით გამოქვეყნდა გაზეთ „ივერიაში“ (10 ოქტომბერი, 1904). ნაწარმოები ცარიზმის ცენზურამ არ მოიწონა. მკაცრი მეთვალყურეობის ქვეშ მოექცნენ ლექსის ავტორი და რეცენზენტი. ბეგლარ ახოსპირელს აეკრძალა ბეჭდვა, აკრძალეს აგრეთვე მისი ლექსები: „ბუნება ხარობს“, „ტყეში“, „სიმღერა–ცას ჩამოსწყდა ჩემი ბედის ვარსკვლავი“, „სიმღერა — ჰყვავის ჩემი ზაფხული“.
ნაწარმოებებს აქვეყნებდა „გვრიტის“ ფსევდონიმით. დაკრძალულია ვერეს ძველ სასაფლაოზე. თბილისში არსებობს მისი სახელობის ქუჩა და გასასვლელი.
სქოლიო
კატეგორია:დაბადებული 2 ოქტომბერი კატეგორია:დაბადებული 1880 კატეგორია:თელავის მუნიციპალიტეტში დაბადებულები კატეგორია:გარდაცვლილი 26 აპრილი კატეგორია:გარდაცვლილი 1921 კატეგორია:თბილისში გარდაცვლილები კატეგორია:ქართველი პოეტები
ვერცხლის ქლორიდი
ვერცხლის ქლორიდი — არაორგანული ნაერთი, ქიმიური ფორმულით AgCl. არის თეთრი ფერის, წყალში უხსნადი მყარი ნივთიერება. გვხვდება ბუნებაშიც.
სინთეზი
სხვა ქლორიდებისგან განსხვავებით, ვერცხლის ქლორიდი ძალიან მცირედ ხსნადია წყალში, ამიტომაც მისი მიღება შესაძლებელია ვერცხლის ნიტრატისა და ხსნადი ქლორიდის ხსნარის შერევით, რის შედეგადაც ვერცხლის ქლორიდი ილექება. ნატრიუმის ქლორიდისა და კობალტის ქლორიდის შემთხვევაში რეაქცია შემდეგნაირად მიმდინარეობს:
მარტყოფის ფიზიკურ-გეოგრაფიული სტაციონარი
მარტყოფის ფიზიკურ-გეოგრაფიული სტაციონარი — თბილისის სახელმწიფო უნივერსიტეტის სასწავლო სამეცნიერო კვლევითი ბაზა. დაარსდა 1965 წელს 19 მაისს დოცენტი მელიტონ სანებლიძის ინიციატივით. მარტყოფის გეოგრაფიული სტაციონარი სასწავლო-სამეცნიერო ცენტრი მდებარეობს თბილისიდან 30 კილომეტრზე სოფელ მარტყოფის მიდამოებში — იმ ადგილზე სადაც თავმოყრილია აღმოსავლეთ საქართველოს თითქმის ყველა ლანდშაფტი. ამიტომ ეს ტერიტორია უნიკალურია, როგორც სტუდენტებისათვის პრაქტიკის ჩასატარებლად, ასევე სამეცნიერო-კვლევითი მუშაობისათვის. მარტყოფის სტაციონარზე ყოველწლიურად ივნისში პრაქტიკას გადიოდნენ თსუ-ს გეოგრაფიის სპეციალობის მეორე კურსის 80 სტუდენტი, ივლის-აგვისტოში კი თსუ-ს სოხუმის ფილიალის — 25, ილიას სახელმწიფო უნივერსიტეტის — 25 და თელავის სახელმწიფო უნივერსიტეტის — 15 სტუდენტი. ამის გარდა, მაისში ტარდება გაზაფხულის პრაქტიკა გარემოს დინამიკაში — 25 ბაკალავრი და მაგისტრანტი. ოქტომბერსა და იანვარში კი შემოდგომის და ზამთრის პრაქტიკა გეოგრაფ-მაგისტრებისათვის თარდებოდა.
მარტყოფის სტაციონარზე მიმდენარეობდა სამეცნიერო-კვლევითი სამუშაოები, რომელიც დაკავშირებულია ლანდშაფტების გრძელვადიანი მდგომარეობების შესწავლასთან. ასევე სპეციალური დაკვირვები მიმდენარეობდა იმაზე, თუ როგორ იცვლება ბუნება სტაციონარის მიდამოებში ადამიანის ზეგავლენის შედეგად. 2005 წლიდან 2012 წლამდე მარტყოფის სტაციონარი ჩართული იყო საერთაშორისო გეოგრაფიული კავშირის პროექტში: Geographical perspectives on sustainable development: Networking local area partnerships with teachers and young scientists, საიტზე celio-igu.educ.utas.edu.au. ამ პროექტის მთავარი მიზანია მოამზადოს სტუდენტები და მასწავლებლები მდგრადი განვითარების გეოგრაფიულ ასპექტებში. ამგვარად მარტყოფის სტაციანარი ერთ-ერთია მსოფლიოს ამ ქსელის 9 ცენტრიდან იყო. ამაში დიდი დამსახურება (მისი ინიციატივით) ეკუთვნის პროფესორ ნიკოლოზ ბერუჩაშვილს. დღეს, მარტყოფის ფიზიკურ-გეოგრაფიული სტაციონარის სტრუქტურა შეიცვალა.
ვერცხლის ქლორიდი
ქიმიური თვისებები
ნელა ურთიერთქმედებს ადუღებულ კონცენტრირებულ გოგორდმჟავასთან და წარმოიქმნება ვერცხლის სულფატი და აირადი ქლორწყალბადი:
მარტყოფის ფიზიკურ-გეოგრაფიული სტაციონარი
მარტყოფის სტაციონარის მონაცემების საფუძველზე გამოქვეყნებულია 100-ზე მეტი სამეცნიერო სტატია, 7 სამეცნიერო კრებული, დაკვირვებების და კვლევების 5 ბიულეტენი და 1 დამხმარე სახელმძღვანელო ლანდშაფტური პრაქტიკა მარტყოფის სტსაციონარზე, 1993. სხვადასხვა დროს მარტყოფის სტაციონარზე მუშაობდა 30 თანამშრომელი. მათ შორის 3-მა დაიცვა სადოქტორო დისერტაცია (ნ. ბერუჩაშვილი, ე. ყვავაძე, გ. გოგიჩაიშვილი) და 7-მა საკანდიდატო დისერტაცია.
ვერცხლის ქლორიდი
სქოლიო
კატეგორია:ქლორიდები კატეგორია:ვერცხლის ნაერთები
მარტყოფის ფიზიკურ-გეოგრაფიული სტაციონარი
ნიკოლოზ ბერუჩაშვილის ხელმძღვანელობით, 1970-2005 წლებში მარტყოფის ფიზიკურ-გეოგრაფიული სტაციონარზე პრაქტიკა გაიარა: საქართველოდან — 2500-ზე მეტმა სტუდენტმა, ყოფილი საბჭოთა კავშირიდან — 450 სტუდენტმა, შორეული უცხოეთიდან — 90 სტუდენტმა.
რესურსები ინტერნეტში
კატეგორია:გეოგრაფიული სტაციონარები
ალიხევი
ალიხევი — მდინარე გარდაბნის მუნიციპალიტეტში. იწყება იალნოს ქედის სამხრეთ კალთაზე და სოფელ მარტყოფის სამხრეთით ერთვის ლოჭინს მარცხნიდან. ალიხევის მარჯვენა შენაკადებია სამებისხევი და მარტყოფისხევი.
სქოლიო
კატეგორია:ქვემო ქართლის მხარის მდინარეები
სათლეს ციხე
სათლე, სათლელი, შავშეთი — ციხე თურქეთში. მდებარეობს ართვინის პროვინციის შავშეთის რაიონის ქალაქ შავშეთში (ძვ.: სათლე/სათლელი); ზღვის დონიდან 900 მეტრზე. ნაგებია კირით. კომპლექსი მოიცავს ეკლესიასა და ძირითად კონსტრუქციას.
მდებარეობს ქალაქის განაპირას, დასავლეთ მხარეს, მდინარეების შესართავთან. ციხე, თავისი მასშტაბით, შავშეთის რეგიონში გამორჩეული სიმაგრეა. თანამედროვე თურქულ წყაროებში ძირითადად შავშეთის ციხედ არის მოხსენიებული.
ლიტერატურა
კატეგორია:თურქეთის ციხესიმაგრეები კატეგორია:ქართული არქიტექტურული ძეგლები საზღვარგარეთ
ვილიამარჩანტე
ვილიამარჩანტე (Villamarchante, Vilamarxant) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კამპო-დე-ტურის კომარკის შემადგენლობაში. ფართობი — 71,1 კმ². მოსახლეობა — 9891 კაცი (2020 წ.).
ბესიკის მოედანი
ბესიკის მოედანი — მოედანი თბილისში, მთაწმინდის რაიონში (მთაწმინდა). ბესიკის, ვახტანგ მოსიძის, კირილე უკლებასა და ვახტანგ კოტეტიშვილის ქუჩებს შორის. წარმოიქმნა XIX საუკუნის I ნახევარში. აღნიშნულია მიწისმზომელ ტოვარნიცკის მიერ შედგენილ ქალაქის 1933–1935 წლების გეგმაზე. 1923 წლამდე — დავითის, ერთ-ერთი ასურელი მამის სახელი ერქვა (ამ მოედნიდან მიდიოდა გზა მამადავითის ეკლესიისაკენ), შემდეგ ბესიკის სახელი ეწოდა. მოედნის ნაწილი ჯერ კიდევ 1900 წელს გადაკეთდა სკვერად. ძველად, მამადავითობის დროს, მოედანზე იმართებოდა სახალხო სეირნობა და ჭიდაობა. მოედნის ცენტრში დგას სულხან-საბა ორბელიანის ძეგლი (მოქანდაკე ტ. სიხარულიძე. არქიტექტორი ნ. ლასარეიშვილი).
ლიტერატურა
კატეგორია:მთაწმინდის რაიონის მოედნები კატეგორია:თბილისის მოედნები
პარგაუიის მხარე
პარგაუიის მხარე (Pārgaujas novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ცენტრალურ ნაწილში, ვიძემეს რეგიონში. მხარე მოიცავს 3 თემს. ადმინისტრაციული ცენტრია დაბა სტალბი.
ესაზღვრება კრიმულდის, ლიმბაჟის, კოცენის, პრიეკულეს, ცესისის, ამატისა და ლიგატნეს მხარეები.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულების შემდეგ ცესისის რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 4 425 კაცს. მხარის ფართობია 487,5 კმ².
სქოლიო
კატეგორია:ლატვიის მხარეები
ალექსანდრე ყაზბეგის ქუჩა
ალექსანდრე ყაზბეგის ქუჩა შეიძლება აღნიშნავდეს:
Deliverance (სპეისის ალბომი)
Deliverance — ფრანგულ ჯგუფ სპეისის მეორე სტუდიური ალბომი. იგი გამოვიდა 1977 წელს.
იწერებოდა სტუდიაში Sydney Bechett, 1977 წელს. ჩაწერაში მონაწილეობდა დრამერი რეი კუპერი. სიმღერა „Deliveranсe“ ჩაწერილია ები-როუდის სტუდიებში.
ორიგინალური ფრანგული ვერსია გამოვიდა გრამფირფიტაზე 1977 წლის დეკემბერში. მოგვიანებით გამოცემულ ტირაჟებში Let Me Know the Wonder და Running in the City რიტმული პარტიების ხმის მიქსით გამოირჩევა. პირველი CD ვერსია PolyGram-ის მიერ მხოლოდ 1996 წელს გამოუშვა. მასში Let Me Know the Wonder და Deliverance ოდნავ შემოკლებული სახით არის ჩაწერილი. 1998 წელს Virgin-ზე გამოცემულ ვერსიაში წარმოდგენილია სრული ვარიანტები. 2006 წლის გამოცემას ახლავს დამატებითი კომპოზიცია Lover's Song (Part Two), თუმცა იგი აღებულია დიდიე მარუანის 1979 წლის ალბომიდან Le Gagnant.
ალბომის გარეკანი შექმნა სტუდიამ Hipgnosis.
სქოლიო
კატეგორია:1977 წლის ალბომები კატეგორია:სპეისის (ფრანგული ჯგუფი) ალბომები
ჩოი მინ ჰო
ჩოი მინ ჰო (최민호, 崔珉豪, დ.9 დეკემბერი, 1991, ცნობილი როგორც მინჰო) — სამხრეთ კორეელი მომღერალი და მსახიობი. კორეულ ბოიბენდ Shinee-ს რეპერი და მთავარი ვოკალისტი.
მინ ჰოს სამსახიობო დებიუტი 2010 წლის ნოემბერშ შედგა, დორამაში პიანისტი. იმ დროიდან ის მონაწილეობდა ბევრ პოპულარულ და წარმატებულ პროექტში, მატ შორისაა: „To the Beautiful You“ (2012); „Medical Top Team“ (2013); „ჰვარანი“ (2016). 2016 წლის მაისში შედგა მისი დებიუტი დიდ ეკრანზე ფილმით „ბებია გე ჩუნი“.
2008-09 კარიერის დასაწყისი
მინ ჰომ მოსმენა გაიარა შესარჩევი სისტემით და 2006 წელს ხელი მოაწერა კონტრაქტს S.M. Entertainment-თან. 2008 წლის მარტში მონაწილეობას იღებდა ჰა სან ბეგის ჩვენებაზე მოდის კვირეულის ფარგლებში, სეულში. აპრილში ის აარჩიეს ჯგუფ SHINee-ს წევრად. დებიუტი შედგა 2008 წლის 25 მაისს მუსიკალურ შოუში Inkigayo. მინი-ალბომი Replay გამოვიდა 22 მაისს და კარგი შედეგი აჩვენა.
2009 და 2010 წლებში მინ ჰომ მონაწილეობა მიიღო კორეული და იაპონური ვიდეოკლიპის ''Gee' გადაღებისას, Girls’ Generation-თნ ერთან. ასევე მონაწილეობას იღებდა VNT-ს კლიპში, რომელიც Sound-ის დებიუტისთვის იყო. 2009 წელს მინ ჰო გახდა შოუს ''წინ! ოცნების გუნდო'' მუდმივი წევრი.
2010-15: დაწერილი სიმღერები და სამსახიობო დებიუტი
2010 წელს მინჰო გადაიღეს დორამაში პიანისტი, სადაც მისი პარტნიორი იყო ხან ჩი ჰე. 2011 წელს შეასრულა ჰაკერის როლი.
2012 წელს მინ ჰომ მიიღო მთავარი როლი დორამაში თქვენთვის ყველა ფერში, რომელშიც მონაწილეობას იღებდნენ სოლი (F(x)-ის წევრი) და ლი ჰიონ უ. სერიალი იპონურის ანალოგს წარმოადგენს. მისი ტრანსლირება 15 აგვისტოს დაიწყო. მინ ჰონს სპორტსმენის როლის შესასრულებლად მოუწია ვარჯიში კიმ ტე იონთან. მისი რეკორდი ხტომაში 175 სანტიმეტრი იყო.
2012 წლის სექტემბერში JQ-მ, რომელიც SM-ში მუშაობდა და იყო ასევე SHINee-ს რეპ-ინსტრუქტორი, დააფასა მინ ჰოს შესაძლებლობები და მოუწონა იდეები. ის ასევე განსაკუტრებულად კმაყოფილი იყო Juliette-ში შესრულებული რეპით. მინ ჰო მონაწილეობდა ჯგუფის სიმღერების შექმნაში სადებიუტო ალბომში The SHINee World.
2013 წლის ივლისში მინჰო დაუბრუნდა პატარა ეკრანებს დორამით მედიცინის გენია. რეიტინგი აღმოჩნდა დაბალი და სიუჟეტმა გამოიწვია კრიტიკა, რადგააც ისტორია იყო ვრცელი და მთავარი იდეა იკარგებოდა. მიუხედავად ამისა, მინ ჰოს როლმა დიდი მოწონება დაიმსახურა და მისი კარიერული წინსვლაც აღინიშნა.~
2015 წელს მინ ჰომ მიიღო მთავარი როლი დორამაში იმიტომ, რომ პირველადაა, სადაც მისი პარტნიორი იყო პაკ სო დამი. დორამის ტელეჩვენება სექტემბერში დაიწყო. სულ გადაიღეს რვა ეპიზოდი.
პირადი ცხოვრება
მინ ჰომ დაამთავრა საშუალო აფილირებული სკოლა კონკუკის უნივერსიტეტში 2010 წლის 10 თებერვალს. ჩასარიცხი გამოცდების გავლის შემდეგ ის მიიღეს კოლეჯში არასრული სასწავლო გრაფიკით. მისი სპეციალობაა ხელოვნება და კულტურა კინოში, რომელიც 2015 წელს დაამთავრა. მისი მამა - ჩვე იუნ კიუმი - ცნობილი სამხრეთ კორეელი საფეხბურთო კლუბის მწვრთნელია. მინ ჰომ გენეტიკურად მიიღო კარგი ფიზიკური შესაძლებლობები, რომელიც არაერთხელ უჩვენებია სხვადასხვა შოუზე. ჩვემ ასევე წარმატება მოუტანა საკუთარ ჯგუფს სხვა ვარსკვლავებთან შეჯიბრისას. თავდაპირველად მინ ჰოს სურდა პროფესიონალი ფეხბურთელი გახდარიყო, როგორც მისი მამა, მაგრამ იუნ კიუ არ დაეთანხმა მის აზრს და განაცხადა: ''„სიმართლე რომ გითხრათ, არ მინდოდა ის ჩემს კვალს გაჰყოლოდა... როცა მე ვთამაშბდი ეს იყო ძალიან რთული და შეურაცხმყოფელი იმ დროს. სალხში მხოლოდ რამდენიმე საათი ვიყავი და ისევ ვუბრუნდებოდი ვარჯიშს. მტკივნეული იყო იმის ყურება თუ როგორ მთხოვდა შვილი ღამე სახლში დარჩენას“''. მან ასევე როგორც მწვრთნელმა განაცხადა, რომ მინ ჰო ვერ შეძლებდა კარგ ფეხბურთელობას, რომ ის არის მებრძოლი ადამიანი, მაგრამ მისი მუშაობის ფარგლები მცირეა.
ელჩის როლი
2011 წელს მინ ჰო საპატიო ელჩი გახდა. 2014 წელს იმ იუ ნასთან ერთად გახდა გაეროს ბავშვთა ფონდის ელჩი. ამავე წელს ის მოხვდა საუკეთესო კორეელი ვარსკვლავების სიაში. მისი შემოსავალი შეადგენდა 300 მილიონ ვონს.
2017 წლის ნოემბრეში მინ ჰო და აშშს პირველი ლედი მელანია ტრამპი მონაწილეობდნენ კამპანიაში Girls Play 2, რომელიც ჩატარდა კორეაში, აშშ საელჩოში. ღონისძიება მიეძღვნა ზამთრის ოლიმპიურ თამაშებს 2018.
სქოლიო
კატეგორია:დაბადებული 9 დეკემბერი კატეგორია:დაბადებული 1991 კატეგორია:სამხრეთ კორეელი მომღერლები კატეგორია:სამხრეთ კორეელი მსახიობები
ჟანინ ჰენის-პლასხარტი
ჟანინ ჰენის-პლასხარტი (Jeanine Antoinette Hennis-Plasschaert; დ. 7 აპრილი, 1973, ჰერლენი, ნიდერლანდები) — ნიდერლანდელი პოლიტიკოსი და დიპლომატი, 2004 წლიდან 2010 წლამდე ევროპის პარლამენტის წევრი. პოლიტიკური მოღვაწეიობის დროს დაკავებული იყო სამოქალაქო უფლებების, ტრანსპორტისა და იუსტიციის საკითხებით. 2010-2012 და 2017-2018 წლებში ნიდერლანდების წარმომადგენელთა პალატის წევრია. 2012 წლის 5 ნოემბერს დაიკავა ნიდერლანდების თავდაცვის მინისტრის თანამდებობა და შეცვალა ჰანს ჰილენი. ამრიგად გახდა პირველი ქალი ნიდერლანდების ისტორიაში, რომელსაც ეკავა უმაღლესი სამხედრო თანამდებობა. მალიში სამხედრო სწავლების დროს ორი ჯარისკაცის გარდაცვალებასთან დაკავშირებული გამოძიების შემდეგ გადადგა თანამდებობიდან. 2017 წლის ოქტომბერში მის ადგილზე დანიშნეს კლაას დეიკჰოფი. 2018 წლის 1 ნოემბრიდან ერაყში გაეროს დახმარების მისიის სპეციალური წარმომადგენელია.
ბიოგრაფია
ჟანინ ჰენის-პლასხარტი დაიბადა 1973 წლის 7 აპრილს ნიდერლანდების ქალაქ ჰერლენში. დაასრულა უმაღლესი სკოლა წმინდა ანტონიას სახელობის კათოლიკურ კოლეჯში, ქალაქ გაუდში. ამის შემდეგ შევიდა უტრეხტის აკადემიაში. 2000 წლიდან არის სახალხო პარტია თავისუფლებისა და დემოკრატიისათვის წევრი.
თავდაცვის მინისტრის თანამდებობაზე მუშაობის დროს ბევრს მოგზაურობდა სამხედრო ბაზებზე ჰოლანდიის კონტინგენტის დისლოკაციის ადგილებზე, ამოწმებდა ფინანსურ ხარჯებსა და საბრძოლო მზადყოფნას. 2014 წელს ჟანინ ჰენის-პლასხარტმა ნიდერლანდების შეიარაღებული ძალების სახელით ბოდიში მოუხადა შვიდ ბოსნიელ ოჯახს ბოსნიის ომში ჰოლანდიელი ჯარისკაცების მონაწილეობის გამო.
2015 წელს ჰოლანდიის ფინანსთა მინისტრთან და ნიდერლანდების სამეფო არმიის თავდაცვის მეთაურთან ერთად სტუმრობდა მალიში ჰოლანდიელი ჯარისკაცების მშვიდობისმყოფელთა კონტინგენტს.
ჟანინ ჰენის-პლასხარტის მოღვაწეობა თავდაცვის მინისტრის თანამდებობაზე ზოგჯერ კრიტიკასაც იმსახურებდა. კრიტიკის მიზეზი იყო რადიკალური განცხადებები და მოქმედებები, 15 000 ჯარისკაცი დაითხოვა სამსახურიდან, სამხედრო ხარჯები შეამცირა, იარაღის შეძენა, ორი სატანკო ბრიგადის ჩამოყალიბება, ფინეთში და ლიტვაში 160 ტანკის („ლეოპარდის“) გაყიდვა, თურქეთიდან რაკეტსაწინააღმდეგო კომპლექსის პეტრიოტის გადატანა, რომლის განთავსებასაც იგი მოითხოვდა 2013 წელს.
2016 წლის 6 ივნისს სწავლების დროს გაეროს მშვიდობისმყოფელთა მისიის ჩარჩოში მალიში ნაღმტყორცნების მართვისას დაიღუპა ორი ჰოლანდიელი ჯარისკაცი და კიდევ ერთმა მიიღო სერიოზული ჭრილობა. ნიდერლანდების უსაფრთხოების კომისია ინსპექტირების შემდეგ აქვეყნებს ინციდენტის დასკვნას, სადაც საუბარია, რომ ეს იყო მინისტრის დანაშაული, რომელმაც ყურადღება არ მიაქცია უსაფრთხოების სტანდარტებს და მის ნაცვლად სტრატეგიული მიზნები წამოსწია წინ. ამის შემდეგ ჟანინი ქვეყნის პარლამენტის წინაშე გამოვიდა და გააკეთა გადადგომის განცხადება.
სქოლიო
კატეგორია:დაბადებული 7 აპრილი კატეგორია:დაბადებული 1973 კატეგორია:ნიდერლანდების თავდაცვის მინისტრები კატეგორია:ნიდერლანდელი პოლიტიკოსი ქალები
კვიპრიანე სამთავნელი
კვიპრიანე სამთავნელი — XVIII საუკუნის პირველი ნახევრის ქართველი საეკლესიო მოღვაწე (სამთავისის ეპისკოპოსი), მთარგმნელი. წარმოშობით დიდგვაროვანი იყო, არაგვის ერისთავთა ოჯახისშვილი, განათლება მიიღო იერუსალიმის პატრიარქ დოსითეოზის ხელმძღვანელობით. კარგად იცოდა ბერძნული ენა. დომენტი კათალიკოსის დავალებით ბერძნულიდან თარგმნა ლიტურგიკული თხზულება „კურთხევანი“, რომელიც ორი (მოკლე და გრძელი) რედაქციით დამკვიდრდა ქართულ ღვთისმსახურებაში. დომენტი კათალიკოსისავე დავალებით თარგმნა „განმარტება ეკლესიისა და კურთხევა მისი“. 1703 წელს ბერძნულიდან თარგმნა „საქმენი შვიდთა სასიკვდინეთა ცოდვათანი“.
ლიტერატურა
კატეგორია:ქართველი საეკლესიო მოღვაწეები კატეგორია:ქართველი მთარგმნელები კატეგორია:ერისთავები (არაგვისა)
ჩიუდიულიუ
ჩიუდიულიუ (Çüdüllü) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 	382  კაცი.
ლატვიის საპარლამენტო არჩევნები (1993)
ლატვიის საპარლამენტო არჩევნები (1993) (5. Saeimas vēlēšanas) — საბჭოთა კავშირისგან დამოუკიდებლობის მოპოვების შემდეგ პირველი საპარლამენტო არჩევნები ლატვიაში. არჩევნები გაიმართა 1993 წლის 5-6 ივნისს. არჩევნებში გამარჯვებული გახდა პარტია ლატვიის გზა.
მარგარიტა დე ბურბონი
მარგარიტა დე ბურბონი (Margarita de Borbón; დ. 6 მარტი, 1939) — ბურბონთა დინასტიის წარმომადგენელი. ესპანეთის მეფე ალფონსო XIII-ის ვაჟის, ბარსელონას გრაფ ხუან ესპანელისა და მარია დე ლას მერსედეს დე ბურბონ-სიცილიელის უმცროსი ასული. სორიასა და ერნანის ჰერცოგინია. ესპანეთის მეფე ხუან კარლოს I-ის უმცროსი და და ესპანეთის დღევანდელი მეფის, ფილიპე VI-ის მამიდა.
ბიოგრაფია
მარგარიტა დაიბადა 1939 წლის 6 მარტს რომში. იგი იყო ესპანეთის ჩამოგდებული მეფე ალფონსო XIII-ისა და დედოფალ ვიქტორია ევგენია ბატენბერგელის უმცროსი ვაჟის, ბარსელონას გრაფ ხუან ესპანელისა და მისი მეუღლის, მარია დე ლას მერსედეს დე ბურბონ-სიცილიელის მესამე შვილი და მეორე გოგონა. მარგარიტა დაბადებიდანვე ბრმა იყო.
1972 წლის 12 ოქტომბერს, პორტუგალიის ზღვისპირა ქალაქ ეშტორილში მარგარიტა დაქორწინდა პორტუგალიელ ფიზიკოსზე, კარლოს სურიტაზე, რომელთანაც ბედნიერი ქორწინება აქვს. მათ მრავალწლიანი ქორწინებიდან სულ ორი შვილი ჰყავთ:
ვასილი ჟუკოვსკი
ვასილი ანდრეის-ძე ჟუკოვსკი (დ. 9 თებერვალი [ ძვ. სტ. 29 იანვარი] 1783, მიშენსკოე, ბელიოვსკის მაზრა, ტულსკის გუბერნია —   გ.  24 აპრილი [ ძვ. სტ. 12 აპრილი], 1852, ბადენი, ბადენის დიდი საჰერცოგო) — რუსი პოეტი, რუსული რომანტიზმის ერთ-ერთი ფუძემდებელი. მრავალი ელეგიის, გზავნილის, ლექსის, სიმღერის, რომანსის, ბალადის და ეპიკური ნაწარმოების ავტორი. აგრეთვე ცნობილია, როგორც პოეზიის და პროზის მთარგმნელი, ლიტერატურის კრიტიკოსი, პედაგოგი. 1817—1841 წლებში იყო კნეინა და იმპერატორ ალექსანდრას, ნიკოლოზ I-ის მეუღლის რუსული ენის მასწავლებელი, აგრეთვე ალექსანდრე II-ის დამრიგებელი. ცნობილია, როგორც რუსეთის იმპერიის ჰიმნის „ღმერთო, მეფე დაიფარე!“ (1833) ტექსტის ავტორი.
მარგარიტა დე ბურბონი
ბიოგრაფია
1989 წელს მეუღლესთან ერთად დააარსა "სორიას ჰერცოგისა და ჰერცოგინიის კულტურული მემკვიდრეობის დაცვის ფონდი". იგი ასევე არის იუნისეფის ესპანეთის დელეგაციის პრეზიდენტი და ესპანეთის ჯანმრთელობის ფონდის პრეზიდენტი.
მარგარიტამ, იმისათვის რომ კარლოს სურიტაზე დაქორწინებულიყო, უარი განაცხადა თავის უფლებებზე ესპანეთის სამეფო ტახტზე, ვინაიდან ამის გარეშე მას უფლება არ ჰქონდა თავისზე დაბალი წოდების კაცზე ექორწინა.
1979 წელს მისი ბიძაშვილი, ერნანის ჰერცოგი მანფრედო დე ბურბონი უშვილოდ დაიღუპა, რის გამოც მისი მემკვიდრეობა მარგარიტას გადაეცა, რომელიც დღემდე ატარებს ერნანის ჰერცოგინიის წოდებას. 1981 წელს კი მისმა ძმამ, ესპანეთის მეფე ხუან კარლოს I-მა მას სორიის ჰერცოგინიის წოდებაც მიანიჭა.
ლიტერატურა
კატეგორია:დაბადებული 6 მარტი კატეგორია:დაბადებული 1939 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები კატეგორია:დედოფალ მარია ლუიზას ორდენის კავალრები
ტორეტამი
ტორეტამი (ადრე ტიურატამი, ) — სოფელი ყაზახეთის ყიზილორდის ოლქის კარმაკშის რაიონში. ტორეტამის სასფოლო ოლქის ადმინისტრაციული ცენტრი და ერთადერთი დასახლებული პუნქტი.
მდებარეობს ორენბურგ-ტაშკენტის რკინიგზის ხაზზე. მისი მნიშვნელობა გაიზარდა 1955 წლიდან, როდესაც მის მახლობლად დაიწყეს ბაიკონურის კოსმოდრომის მშენებლობა. ტორეტამი წარმოადგენს ქალაქ ბაიკონურის სამხრეთით მდებარე გარეუბანს. ქალაქი სოფლისაგან გამოყოფილია რკინა-ბეტონის კედლით. დასაქმებული მოსახლეობის უმეტესობა მუშაობს ბაიკონურში.
სოფელში ორი საშუალო სკოლა და ორი მეჩეთია. სოფლის სამხრეთ-დასავლეთით 7 კილომეტრში მდებარეობს აეროპორტი კრაინი.
ველდი
ველდი (veld — „მინდორი“) — ვრცელი მშრალი პლატო სამხრეთ აფრიკაში, უპირველეს ყოვლისა სამხრეთ აფრიკის რესპუბლიკაში, მდებარე ლიმპოპოსა და ვაალის მდინარეებს შორის და მდინარე ორანჟის ზედა დინებაში. ქმნიან საფეხურების სერიას, რომლებიც მაღლდებიან დრაკონის მთებთან და დაბლდებიან კალაჰარის და ლიმპოპოს ხეობებთან.
განასხვავებენ დაბალ ველდს, საშუალო ველდს, მაღალ ველდს, ასევე ბუშველდს.
საერთო დახასიათება
thumb|right|300px|სამხრეთი აფრიკა პლატოს კლიმატი კონტინენტალური სუბტროპიკულია. ნალექების რაოდენობა შეადგენს 600—800 მმ-ს წელიწადში. წლის საშუალო ტემპერატურა შეადგენს 12—23 °C-ს. ზღვის დონიდან 1800 მეტრზე მაღლა ზოგჯერ მოდის თოვლი.
მცენარეულობიდან სჭარბობს ქსეროფიტული ეკლიანი ბუჩქები (ბუშველდი). მდინარეების ხეობებში ხარობს სუბტროპიკული პოდოკარპუსის წიწვოვანი ტყე და სხვა წიწვოვანი სახეობები. ტერიტორიის ნაწილი მოხნულია სიმინდის, ხორბლის, ბამბის, თამბაქოს დასათესად. არსებობს ხილის ბაღები და საძოვრები. მდიდარი ცხოველთა სამყარო (ანტილოპები, ზებრები, ლომები, ჯიქები სხვადასხვა სახეობები) შენარჩუნებულია რეზერვატებში.
პლატოზე მუშავდება ოქროს, ურანის მადნის, ქვანახშირის, ალმასის საბადოები, ასევე პლატინის, რკინის, ტიტანის და ვანადიუმის მადნები, ქრომიტები.
დაბალი ველდი
დაბალი ველდი (Laeveld, Low Veld) მდებარეობს მდინარე ლიმპოპოს მარჯვენა სანაპიროზე. ის წარმოადგენს დოკემბრიული ეპოქის კრისტალური ფუნდამენტის ძველ პენეპლენს (დაბალბორცვებიან ვაკეს). დაყოფილია ფართე ხეობებით. სიმაღლე ზღვის დონიდან შეადგენს 300 მეტრიდან 600 მეტრამდე. დაფარულია ბაობაბიანი სავანით და მოპანეს (Colophospermum mopane) ხით.
შუა ველდი
შუა ველდი (Middelveld, Middle Veld) მდებარეობს მდინარე ვაალსა და მდინარე ულიფანტსის ზედა დინებას შორის. ის აგებულია თითქმის ჰორიზონტალურად დალექილი ქვიშაქვებით, ფიქლებით და სხვა დანალექი ქანებით. მისი სიმაღლე ზღვის დონიდან შეადგენს 800—1300 მეტრს. შუა ველდზე წამოჭიმულია იზოლირებული კოპიესის მთები. დასავლეთით შუა ველდი დაფარულია ქსეროფიტული ბუჩქებით, აღმოსავლეთით — მარცვლოვანი მცენარეებით. ქალაქ კიმბერლის რაიონში მიმდინარეობს ალმასების მოპოვება.
მაღალი ველდი
მაღალი ველდი (Hoëveld, High Veld) მდებარეობს მდინარე ორანჟსა და მდინარე ვაალს შორის. მას აქვს შუა ველდის მსგავსი გეოლოგიური აგებულება. პლატოს ამ ნაწილის სიმაღლე ჩრდილო-აღმოსავლეთიდან სამხრეთ-დასავლეთისკენ 2000 მეტრიდან დაბლდება 1200 მეტრამდე. 1200—2000 მეტრის სიმაღლის ინტერვალში ზედაპირი მთლიანად დაფარულია 1 მეტრამდე სიმაღლის მარცვლოვანი მცენარეებით. მაღალი ველდის ვიტვატერსრანდის მთების ჩრდილოეთ ნაწილში მდებარეობს სამხრეთ აფრიკის რესპუბლიკის ოქროს და ურანის მთავარი საბადოები.
ბუშველდი
ბუშველდი  (Bosveld, Bush Veld) მდებარეობს სამხრეთ აფრიკის რესპუბლიკის დედაქალაქ პრეტორიიდან ჩრდილოეთით, სადაც ის გადადის დაბალ ველდში. მისი სიმაღლე არ აჭარბებს 900 მეტრს. ბუშველდი აგებულია მაგმური ქანებისგან და დაფარულია ეკლიანი ბუჩქებით (აკაციის სახეობები).
რესურსები ინტერნეტში
კატეგორია:სამხრეთ აფრიკის რესპუბლიკის პლატოები
ბენ მაკენზი
რესურსები ინტერნეტში
კატეგორია:დაბადებული 1978 კატეგორია:ამერიკელი მსახიობები კატეგორია:დაბადებული 12 სექტემბერი
ბესიკის ქუჩა
ბესიკის ქუჩა — ქუჩა თბილისში, მთაწმინდის რაიონში (მთაწმინდა). რუსთაველის გამზირიდან მთაწმინდის ქუჩამდე. წარმოიქმნა XIX საუკუნის I ნახევარში. დააპროექტა პოლკოვნიკმა ბანოვმა 1809 წელს. 1843 წლის შედგენილ თბილისის ქუჩების სიაში შეტანილია როგორც დავითის ქუჩა, 1923 წელს დაერქვა ბესიკის ქუჩა. შემონახულია XIX საუკუნის 80–90-იანი წლების საცხოვრებელი სახლები. აქვს 1 გასასვლელი.
ვენტა-დელ-მორო
ვენტა-დელ-მორო  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რეკენა-უტიელის კომარკის შემადგენლობაში. ფართობი — 272,6 კმ². მოსახლეობა — 1198 კაცი (2020 წ.).
ბესიკის ქუჩა
ოქროყანა
ბესიკის ქუჩა —  ქუჩა თბილისში, მთაწმინდის რაიონში   (ოქროყანა). ალექსანდრე ყაზბეგის ქუჩიდან თბილისის ქუჩამდე.
ვენტა-დელ-მორო
სქოლიო
კატეგორია:ვალენსიის მუნიციპალიტეტები
ბესიკის ქუჩა
ლიტერატურა
კატეგორია:მთაწმინდის რაიონის ქუჩები
გურგენ ჯანიბეკიანი
მინიატიურა|გურგენ ჯანიბეკიანი გურგენ ჯანიბეკის ძე ჯანიბეკიანი (ნამდვილი გვარი ხაჩატრიანი. დ. 18 მაისი [ ძვ. სტ. 6 მაისი], 1897, ერევანი — გ.  27 სექტემბერი, 1978, იქვე)  — სომეხი მსახიობი, სსრკ სახალხო არტისტი (1927). სასცენო მოღვაწეობა დაიწყო 1918 წელს ერევანში. მუშაობდა ლენინაკანისა და თბილისის სომხურ თეატრებში. 1924 წლიდან გ. სუნდუკიანის სახელობის სომხური თეატრის მსახიობია (ერევანი). საუკეთესო როლები: სეირანი (შირვანზადეს „ნამუსი“), ფიგარო (ბომარშეს „ფიგაროს ქორწინება“), ოტელო (შექსპირის „ოტელო“), პროტასოვი (ლ. ტოლსტოის „ცოცხალი ლეში“), გაევი (ჩეხოვის „ალუბლის ბაღი“), ბარეღამ პაჰლავუნი (დემირჭიანის „ნაპოლეონ კორკოტიანი“) და სხვა. სსრკ სახელმწიფო პრემიის ლაურეატი (1952 წ). დაჯილდოებულია ლენინის ორდენით, შრომის წითელი დროშის ორდენითა და მედლებით.
ლიტერატურა
კატეგორია:სომეხი მსახიობები კატეგორია:დაბადებული 18 მაისი კატეგორია:დაბადებული 1897 კატეგორია:გარდაცვლილი 27 სექტემბერი კატეგორია:გარდაცვლილი 1978
პლიავინიასის მხარე
პლიავინიასის მხარე (Pļaviņu novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ ნაწილში, ვიძემეს რეგიონში. მხარე მოიცავს 3 თემს და ქალაქ პლიავინიასს, რომელიც წარმოადგენს მხარის ადმინისტრაციულ ცენტრს.
ესაზღვრება კოკნესეს, ერგლის, მადონას, კრუსტპილსის, სალისა და იაუნელგავის მხარეები.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულების შემდეგ აიზკრაუკლეს რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 6 294 კაცს. მხარის ფართობია 376,8 კმ².
სქოლიო
კატეგორია:ლატვიის მხარეები
Just Blue
Just Blue — ფრანგულ ჯგუფ სპეისის მესამე სტუდიური ალბომი. იგი გამოვიდა 1978 წელს.
ალბომი დისკოს და სინთპოპის დაარის. 1978 წელს გამოვიდა მისი ორი ვერსია, რომლებიც ერთმანეთისგან გამოირჩევა სიმღერების Save Your Love For Me და My Love Is Music არანჟირებით. CD-ზე გამოიცა ალბომის მხოლოდ მეორე ვერსია.
ეს არის სპეისის იმ დროისთვის უკანასკნელი ალბომი მარუანის მონაწილეობით. ეიფელის კოშკთან დაგეგმილ კონცერტთან დაკავშირებული კამათის გამო მან პროექტი დატოვა, ისევე, როგორც მადელინ ბელმა.
სიმღერები
ალბომის სასათაურო კომპოზიცია მოხვდა საბჭოთა კავშირში გამოცემულ გრამფირფიტაზე Волшебный полёт. კომპოზიცია Blue Tears ჟღერდა საბჭოთა დოკუმენტურ ფილმში „სპორტი, სპორტი, სპორტი“. 1981 წელს სიმღერა Save Your Love For Me გერმანული ტექსტით მომღერალმა ბერნჰარდ ბრინკმა ჩაწერა. My Love Is Music 1985 წელს შესრულდა გლორია გეინორის მიერ.
სიმღერების სია
* პირველი გამოცემა/მეორე გამოცემა
სქოლიო
კატეგორია:1978 წლის ალბომები კატეგორია:სპეისის (ფრანგული ჯგუფი) ალბომები
მამედბაღირლი
მამედბაღირლი  (Məmmədbağırlı) — სოფელი აზერბაიჯანში,   აღდამის რაიონში.
რესურსები ინტერნეტში
კატეგორია:აღდამის რაიონის სოფლები
დაიმადაღლი (კახი)
დაიმადაღლი (Dəymədağlı) — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 729 კაცი.
რესურსები ინტერნეტში
კატეგორია:კახის რაიონის სოფლები
რუსეთის კონსტიტუციის საერთო-სახალხო კენჭისყრა
რუსეთის ფედერაციის კონსტიტუციის საერთო-სახალხო კენჭისყრა ჩატარდა 1993 წლის 12 დეკემბერს; კენჭისყრასთან ერთად, ჩატარდა არჩევნები სახელმწიფო დუმასა და ფედერაციის საბჭოში, რომელიც ახალი კონსტიტუციის მიხედვით აყალიბებდა რუსეთის ფედერაციის საკანონმდებლო ორგანოს, ფედერაციის კრებას.
ფონი
1990 წლის 12 ივნისს რსფსრ-ს სახალხო დეპუტატთა ყრილობამ მიიღო დეკლარაცია რსფსრ-ს სახელმწიფო სუვერენიტეტის შესახებ, რომელშიც პირველად დადგა დღის წესრიგში ახალი რუსული კონსტიტუციის შემუშავება მასში გამოცხადებული პრინციპების საფუძველზე (მათ შორის, ხელისუფლების გაყოფის პრინციპზე). იმავე წლის 16 ივნისს ჩამოყალიბდა სახალხო დეპუტატთა პირველი ყრილობის საკონსტიტუციო კომისია, რომლის თავმჯდომარეც იყო ბორის ელცინი, რუსეთის მომავალი პრეზიდენტი. პარალელურად, სხვადასხვა პოლიტიკური ძალების მიერ მუშავდებოდა და სამსჯელოზე გამოდიოდა კონსტიტუციის თავიანთი პროექტები. მაგალითად, ცალკეული, საპრეზიდენტო პროექტი გამოქვეყნდა 1993 წლის 30 აპრილს.
1993 წლის სექტემბერში ოფიციალურ დონეზე განიხილებოდა მხოლოდ ორი პროექტი: სახალხო დეპუტატთა ყრილობის საკონსტიტუციო კომისიის პროექტი და პრეზიდენტ ელცინის ბრძანებით მოწვეული საკონსტიტუციო ყრილობის პროექტი.
საკონსტიტუციო კრიზისი
პოლიტიკური ძალების, საკანონმდებლო და აღმასრულებელი ხელისუფლების დაპირისპირების შედეგად ახალი კონსტიტუციის მიღება ჭიანურდებოდა.
1993 წლის 21 ოქტომბერს პრეზიდენტმა ელცინმა გამოსვა ბრძანება „რუსეთის ფედერაციაში ეტაპობრივი საკონსტიტუციო რეფორმის“ შესახებ, რომლითაც ბრძანა უზენაეს საბჭოს და სახალხო დეპუტატთა ყრილობას, შეეწყვიტათ საკანონმდბლო და საკონტროლო ფუნქციების აღსრულება; შემწყდარიყო რუსეთის ფედერაციის სახალხო დეპუტატთა ყრილობის უფლებამოსილების შეჩერება; საკონსტიტუციო კომისიის და საკონსტიტუციო ყრილობის ერთიანი, შეთანხმებული პროექტის წადრდგენა საკონსტიტუციო კომისიის სამუშაო ჯგუფის რეკომენდაციების გათვალისწინებით; რუსეთის ფედერალური კრების სახელმწიფო დუმაში არჩევნების ჩატარება. საკონსტიტუციო რეფორმა რუსეთის ფედერაციაში პრაქტიკულად შეჩერებულია. უზენაესი საბჭო ბლოკავს რუსეთის სახალხო დეპუტატების ყრილობების გადაწყვეტილებებს ახალი კონსტიტუციის მიღბასთან დაკავშირებით... ...ამ პირობებში, ერთადერთი რამ, რაც შეეფერება ხალხის მმართველობის პრინციპებს, არის ყრილობისა და უზენაესი საბჭოს და პრეზიდენტის და მთავრობის დაპირსპირების შეჩერება და რუსეთის ფედერაციის ახალი პარლამენტის არჩევნები. — პრეზიდენტის ბრძანება ეტაპობრივი საკონსტიტუციო რეფორმის შესახებ კონფლიქტის კულმინაციად იქცა მოსკოვში 1993 წლის სექტემბერ-ოქტომბერში მომხდარი მოვლენები, როდესაც პრეზიდენტისა და კანონმდებლების შეიარაღებული დაპირისპირება დამთავრდა სახალხო დეპუტატების და უზენაესი საბჭოს „დარბევით“, ჯავშანტექნიკის და იარაღის გამოყენებით.
შედეგები
1993 წლის 13 დეკემბერს ცენტრალურმა საარჩევნო კომისიამ გაასაჯაროვა პირველი ოფიციალური ინფორმაცია, რომელიც შეიცავდა რეფერენდუმის შედეგებს. 15 დეკემბერს ცენტრალური საარჩევნო კომისიის თავმჯდომარემ დაადასტურა საგაერო საქმეთა სამინისტროში, რომ ახალ კონსტიტუციას მიღებულად თვლიდა. კენჭისყრიდან 10 დღის შემდეგ, ცენტრალური საარჩევნო კომისია ჯერ კიდევ ითვლიდა ხმებს და ამოწმებდა სხვადასხვა დონის კომისიების ოქმებს.
22 დეკემბერს ცენტრალურმა საარჩევნო კომისიამ გამოაქვეყნა საბოლოო შედეგები და განაცხადა, რომ საერთო-სახალხო კენჭისყრა შედგა, ხოლო ახალი კონსტიტუციის პროექტი მოიწონა მოსახლეობის საჭირო უმრავლესობამ. ასეთივე განცხადება გააკეთა 22 დეკემბერს რუსეთის პრეზიდენტმა, კრემლში.
ოფიციალური მონაცემების თანახმად, საერთო-სახალხო კენჭისყრაში მონაწილეობა მიიღო 58 187 775-მა დარეგისტრირებულმა ამომრჩევლებამ, რომელთა უმრავლესობამაც (32 937 630) მხარი დაუჭირა ახალი კონსტიტუციის მიღებას. ამგვარად, ახალი კონსტიტუცია მოიწონა ამომრჩეველთა 58,43%-მა, რაც ამომრჩევლების საერთო რაოდენობის 31,02 პროცენტია.
არჩევნები
ამავე დროს, პრეზიდენტის № 1661 ბრძანების (1993, 19 ოქტომბერი) თანახმად, რომელიც ეხებოდა სახელმწიფო და საზოგადოებრივი უსაფრთხოების ზოგიერთ ზომას 1993 წლის საარჩევნო კამპანიის ჩატარების პერიოდში, საპარლამენტო აარჩევნებში ვერ მიიღეს მონაწილეობა პარტიებმა და პირებმა, რომლებიც 1993 წლის საკონსტიტუციო კრიზისის დროს უზენაესი საბჭოს და სახალხო დეპუტატთა ყრილობის მხარეზე მიიღეს მონაწილეობა
რეგიონალური არჩევნები
ზოგიერთ რეგიონში, რუსეთის ფედერაციის ახალი კონსტიტუციის პროექტის მიხედვით, საპარლამენტო არჩევნებთან ერთად ჩატარდა არჩევნები რეგიონალური არჩევნები.
ბაშკირეთში შედგა საპრეზიდენტო არჩევნები, სადაც პრეზიდენტად, ხმათა 63 პროცენტით, აირჩიეს უზენაესი საბჭოს თავმჯდომარე მ. რახიმოვი. ოფიციალური შედეგების გამოცხადების შემდეგ, რახიმოვმა განაცხადა, რომ „ყოველთვის იყო ბაშკირეთის პრეზიდენტობის ინსტიტუტის წინააღმდეგ, რადგან თვლის, რომ რუსეთში უნდა იყოს ერთი პრეზიდენტი“.
ჩუვაშეთში ჩატარდა საპრეზიდენტო არჩევნები, სადაც პირველ ტურში ვერც ერთმა შვიდი კანდიდატიდან ვერ მოიპოვა ხმების უმრავლესობა და დაინიშნა მეორე ტური, ერთი კვირის შემდეგ. არჩევნებში გაიმარჯვა რუსეთის ფედერაციის იუსტიციის მინისტრმა, ნ. ფიოდოროვმა, რომელიც ჩუვაშეთის პირველი პრეზიდენტი გახდა.
სქოლიო
კატეგორია:რეფერენდუმები რუსეთში
მარტოსული
„მარტოსული“ (La que no podía amar) — მექსიკური ტელენოველა, რომელიც გადაღებულია ტელევისას მიერ 2011 წელს. მთავარ როლებში მონაწილეობენ: ხორხე სალინასი, ანა ბრენდა კონტრერასი, სუსანა გონსალესი, ხოსე რონი. სერიალი ცნობილი კუბელი მწერლის დელია ფიალოს ნაწარმოების „ქალი რომელსაც სიყვარული არ შეეძლო“ ტელეეკრანიზაციაა. საქართველოში მისი პრემიერა გაიმართა ტელეკომპანია იმედის ეთერში — 2012 წლის 4 დეკემბერს და დამთავრდა 2013 წლის 4 ივლისს.
სიუჟეტი
ანა პაულა ცხოვრობს ჩიაპასში, სადაც იგი სწავლობს ექთნის პროფესიას. პაულა გაჭირვებული გოგონაა, მას დედა არ ჰყავს. პაულას და მის ძმას მიგელს დეიდა როსაურა ზრდის. ერთ დღეს მიგელს დაჭრიან, და დაიჭერენ, სწორედ ამ დროს მათ ხვდებათ ბრუნო რეი, რომელსაც ანა პაულა დანახვისთანავე მოეწონება და თავს სახალხო ადვოკატად აცნობს. ის შესთავაზებს დახმარებას მისი ძმის ციხიდან დახსნის საქმეში. პაულა და მისი ოჯახი ნაქირავებ ბინაში ცხოვრობს, საიდანაც ქირის გადაუხდელობის და ასევე ბინის პატრონთან დაძაბული ურთიერთობის გამო მალე გამოყრიან, სწორედ ამიტომ ბრუნო პაულას უმხელს თავის ნამდვილ ვინაობას, რომ ის დაქირავებული ადვოკატია და სთავაზობს სამუშაოს დაწყებას „ჰასიენდა დელ ფუერტეში“ — თავისი უფროსის როხელო მონტეროს სახლში, ექთნად. მისი უფროსი ინვალიდია და ეტლს არის მიჯაჭვული. ანა პაულა თანხმდება ბრუნოს შეთავაზებას და იწყებს მუშაობას. როდესაც იგი რანჩოში ჩადის როხელიოთი გაკვირვებული რჩება, რადგან იგი უხეში და სასტიკი ადამიანია. როხელიოს ჰყავს და სინტია რომელსაც იდუმალი ურთიერთობა აქვს რანჩოს მუშასთან ეფრაინთან. სინტიას ეფრაინი არ უყვარს, ის უბრალოდ იყენებს გასართობად.
ერთ დღეს ანა გადაწყვეტს დატოვოს რანჩო და წავა მის ქალაქში, მდინარეზე. მოულოდნელად ის ადიდებულ მდინარეში ვარდება თუმცა ამ დროს გამოჩნდება ბიჭი გუსტავო დიურანი, რომელიც არის სიმპათიური ყმაწვილი, ის გადაარჩენს ანა პაულას დახრჩობისგან. მათ ერთმანეთი მოეწონებათ. ანა ბრუნდება რანჩოზე, თუმცა როხელიოს მძიმე ხასიათი ყელში ამოუვა და ჰასიენდადან მიდის. გზაში მას კვლავ გუსტავო ხვდება რომელიც ანას თავის სახლამდე მიიყვანს. გადის დრო. ანა რანჩოზე არ ბრუნდება, ამ დროის განმავლობაში ის პაციენტებთან დადის ექთნად და ამით ირჩენს თავს. პარალელურად გუსტავოსაც ხვდება და უყვარდება იგი. მას შემდეგ რაც ანამ რანჩო დატოვა, მისი პატრონი როხელიო საშინლად იმედგაცრუებული დარჩა და ყველანაირი შეთავაზებით ცდილობს პაულას ჰასიენდაზე დაბრუნებას, თუმცა პაულა ამაზე არ თანხმდება და მისგან ბოდიშის მოხდას ითხოვს, რაზეც მტკიცე უარს იღებს. ინსტიტუტის გამოსაშვებ საღამოზე გუსტავოს სასიკვდილოდ სცემენ, ანას იგი მკვდარი ეგონება, პარალელურად, თავისი ძმა ყვება ავარიაში კომპანიის მანქანით, სადაც ის მუშაობს. მას სასწრაფო ოპერაცია ესაჭიროება, თანაც კომპანია ზარალისთვის უჩივის და ციხეში სვავს, ამავდროულად სახლის პატრონი სადაც პაულა ოჯახით ცხოვრობს სახლს ყიდის და მათ გარეთ ყრის. საშველი არსაიდან ჩანს თუმცა ამ დროს როხელიო გამოჩნდება რომელიც ყველა შესაძლო ხარჯს დაფარავს, ძმის მკურნალობისთვის. თუმცა სახლის და მისი ძმის პრობლემა კვლავ მოუგვარებელი რჩება. ამ დროს როხელიო პაულას კიდევ ერთხელ სთავაზობს დაბრუნდეს მის რანჩოზე, ოღონდ არა ექთნის, არამედ ცოლის რანგში, რაზეც პაულა უარს ამბობს, რადგანაც მას გუსტავო უყვარს.თუმცა გუსტავო არსად ჩანს. საავადმყოფოში ის ნეკროლოგს ნახულობს სადაც გუსტავოს დაღუპვის ცნობაა.
იმედგაცრუებული პაულა თანხმდება როხელიოს შეთავაზებას და მიყვება მას ცოლად. როხელიო ასრულებს პირობას და მის ძმას ციხიდან ათავისუფლებს. ამ დროს როსაურას ქუჩაში მოულოდნელად გუსტავო ხვდება, რომელიც გამოსაშვებ საღამოზე საშინლად უცემიათ და სიკვდილს ძლივს გადაურჩა, და ანასთან შეხვედრა უნდა, თუმცა როსაურა მას ეუბნება რომ ანა უკვე გათხოვდა და გუსტავო აღარ აინტერესებს. ანა ბრუნდება ჰასიენდა დელ ფუერტში და რამდენიმე დღეში ცოლად მიყვება როხელიოს. მთელი ამდენი ხნის განმავლობაში როხელიო იხიბლება პაულათი და საბოლოოდ უყვარდება იგი.პაულა კი სულ გუსტავოზე ფიქრობს და ვერ ივიწყებს მას. მან იცის რომ გუსტავოს გარდა ვეღარავის შეიყვარებს.
„მარტოსული“ მიიჩნევა ტელევისას ბოლო დროის ერთ-ერთ საუკეთესო ტელენოველად. მას 2011-2012 წლების მსოფლიოს ყველაზე რეიტინგული სერიალი უწოდეს.
პერსონაჟების დახასიათება
ანა პაულა კარმონა ფლორესი — ჰასიენდა დელ ფუერტეს ექთანი,როხელიოს მეუღლე,მიგელის ერთგული და, როსაურას დისშვილი, ფედერიკოს შვილი, ვანესას ნახევარ და, დანის საუკეთესო მეგობარი, გუსტავოს ყოფილი სიყვარულის ერთგული. როხელიო მონტერო — ჰასიენდა დელ ფუერტეს მფლობელი, პაულას ქმარი, სინტიას ნახევარ ძმა, მარგარიტოს ბიოლოგიური მამა, ვანესას ყოფილი ქმარი, ბრუნოს ყოფილი სანდო მეგობარი და შემდგომში მისი უფროსი. გუსტავო დიურანი — ინჟინერი, ანა პაულას ყოფილი გარდაცვლილი სიყვარული, სინტიას ქმარი, მოკლული იქნა ბრუნოს მიერ სინტია მონტერო — როხელიოს ნახევარ და, მარგარიტოს დეიდა, გუსტავოს მეუღლე, ვანესას ყოფილი საუკეთესო მეგობარი, ეფრაინის საყვარელი, სიცოცხლეს ციხეში ამთავრებს დამწვარი სახით. ბრუნო რეი — როხელიოს ადვოკატი, მისი ყოფილი მეგობარი, სინდიას თანამძრახველი, როხელიოს მტერი.
რესურსები ინტერნეტში
კატეგორია:მექსიკური ტელესერიალები კატეგორია:ესპანურენოვანი ტელესერიალები
მარია ვიქტორია დელ პოცო
მარია ვიქტორია დელ პოცო (Maria Vittoria Dal Pozzo, María Victoria del Pozzo; დ. 9 აგვისტო 1847, პარიზი, საფრანგეთი — გ. 8 ნოემბერი 1876, სანრემო, იტალია) — წარმოშობით იტალიელი დიდგვაროვანი ქალი. დაქორწინდა იტალიის მეფე ვიტორიო ემანუელე II-ის უმცროს ვაჟ ამადეოზე. 1870-73 წლებში იყო ესპანეთის დედოფალი, ქმრის ჩამოგდებამდე. მას შემდეგ გახდა აოსტას ჰერცოგინია და გარდა ამისა იყო იტალიის სამეფო ტახტის რიგით მეორე მემკვიდრე.
ბიოგრაფია
მარია ვიქტორია იყო კირნეტას პრინც კარლო ემანუელე დელ პოცოსა და მისი ცოლის, ლუიზა დე მეროდეს უფროსი ქალიშვილი. 1864 წელს მამის გარდაცვალების შემდეგ, როგორც მის მემკვიდრეს (რადგან მას მხოლოდ ერთი უმცროსი და ჰყავდა) მარია ვიქტორიას მიენიჭა მთელი რიგი ტიტულებისა რომელსაც მამამისი ატარებდა და რაც მთავარია თავისუფლება, ანუ თავად გადაწყვეტდა ვის გაჰყვებოდა ცოლად და საერთოდ გათხოვდებოდა თუ არა.
1870 წელს ესპანეთის ტახტიდან ჩამოაგდეს დედოფალი ისაბელ II. ამავე წლის 16 ნოემბერს ესპანელებმა თავიანთ მეფედ სწორედ მარია ვიქტორიას ქმარი, ამადეო I აირჩიეს. მარია ვიქტორია, როგორც დედოფალი, მხოლოდ საქველმოქმედო საქმიანობებში იყენებდა თავის ძალაუფლებას. 1873 წლის 11 თებერვალს ამადეო ტახტიდან გადადგა და ცოლ-შვილთან ერთად იტალიაში დაბრუნდა. გამგზავრების დროს მარია ვიქტორიას მშობიარობა დაეწყო, რამაც საგრძნობლად შეარყია მისი ჯანმრთელობა. იტალიაში ჩასვლიდან რამდენიმე წელში მას იმ დროის განუკურნებელი დაავადება - ტუბერკულიოზი დაუდგინდა, რამაც შეიწირა კიდეც იგი 1876 წლის 8 ნოემბერს, 29 წლის ასაკში. მისი გარდაცვალებიდან მალევე ამადეომ მეორე ცოლი შეირთო - მარია ლეტიცია ბონაპარტე.
ლიტერატურა
კატეგორია:დაბადებული 9 აგვისტო კატეგორია:დაბადებული 1847 კატეგორია:გარდაცვლილი 8 ნოემბერი კატეგორია:გარდაცვლილი 1876 კატეგორია:ესპანეთის დედოფლები კატეგორია:ტუბერკულოზით გარდაცვლილები კატეგორია:წმინდა იზაბელის ორდენის კავალრები
გრაფემიკა
გრაფემიკა, ან გრაფემატიკა (გერმ. Graphemik, აგრეთვე: Graphematik, სხვა წერითი ვარიანტები: Grafemik, Grafematik) — ჰადუმოდ ბუსმანის ენათმეცნიერების ლექსიკონის თანახმად, ბუნებრივ და კონსტრუირებულ ენათა სადამწერლო სისტემების სამეცნიერო-კვლევითი მიმართულება.
საგანი
გრაფემიკა - ლინგვისტიკური დისციპლინის ერთ-ერთი დარგობრივი მიმართულება. შეისწავლის კანონზომიერებებს, რომლებსაც შეიცავს ენის წერილობითი გამოხატვის ფორმები და აგრეთვე იმას, თუ რა მიმართებაშია ეს კანონზომიერებები წერილობითი ნორმის განვითარებასა და ფიქსირებაში (ორთოგრაფია).
ლიტერატურა
კატეგორია:მეცნიერება * კატეგორია:ფილოლოგია
ენდრიუ ლინკოლნი
ენდრიუ ჯეიმზ ქლათერბაკი (Andrew James Clutterbuck;, დ. 14 სექტემბერი, 1973), ცნობილი სასცენო სახელით ენდრიუ ლინკოლნი — ინგლისელი მსახიობი, რომელმაც სახელი გაითქვა რიკ გრეიმსის როლის შესრულებით AMC-ის დრამატულ საშინელებათა სერიალ „მოსიარულე მკვდრებში“. მან პირველი მთავარი როლი BBC-ის დრამაში „ეს ცხოვრება“ შეასრულა. მას მოჰყვა სიმონის როლი Channel 4-ის სიტუაციურ კომედიაში „მასწავლებლები“ და მარკის როლი რომანტიკულ კომედიაში „რეალური სიყვარული“ (2003).
რესურსები ინტერნეტში
კატეგორია:დაბადებული 1973 კატეგორია:ბრიტანელი მსახიობები კატეგორია:ინგლისელი მსახიობები კატეგორია:დაბადებული 14 სექტემბერი
გალაქტიკათა ურთიერთქმედება
250px|მინი|გალაქტიკა NGC 3169 (მარცხნივ) და NGC 3166 (მარჯვნივ) იმდენად ახლოსაა ერთმანეთთან, რომ განიცდიან ერთმანეთის დამანგრეველ გრავიტაციულ გავლენას. ESO-ს 2.2-მეტრიანი ტელესკოპი, ლა-სილიის ობსერვატორია ურთიერთქმედი გალაქტიკები — გალაქტიკები, რომელთა გრავიტაციული ველები ერთმანეთს ხელს უშლის. მცირე ურთიერთქმედების მაგალითია თანამგზავრი გალაქტიკის შეშფოთება ძირითადი გალაქტიკის სპირალური მკლავების მიერ. დიდი ურთიერთქმედების მაგალითია გალაქტიკათა შეჯახება, რომელიც შესაძლოა გალაქტიკების შერწყმით დასრულდეს.